Musnad at-Tayolisiy. “Musnad at-Tayolisiy” yoki “Musnad Abu Dovud at-Tayolisiy” (arab. مسند أبي داود الطيالسي) eng qadimgi hadis kitoblaridan biri boʻlib, Imom Abu Dovud Tayolisiy (750/751 – 819/820) tarafidan tuzilgan. Tavsif. Kitobda deyarli uch ming (3000) hadis mavjud. U eng qadimgi yozma musnadlardan biri (toʻliq isnodli hadis kitobi) sanaladi. Asar hijriy ikkinchi asrga oid boʻlib, eng ishonchli hadis toʻplamlari - “Sahihayn” (Sahih al-Buxoriy va Sahihi Muslim)dan oldin yozilgan. Musnad (مسند) kitoblari roviylar (sahobalar) tasnifiga asoslangan hadis toʻplamlaridir. Bu toʻplam toʻgʻridan-toʻgʻri Tayolisiyning ishi emas, balki uning shogirdi Yunus ibn Habib ustozi unga yetkazgan rivoyatlar asosida yaratilgan asar boʻlishi mumkin. Nashrlari. Kitob dunyoning koʻplab mamlakatlarida nashr etilgan. Bulardan biri: • “Musnad Abi Dovud at-Tayolisiy”. AbeBooks tomonidan nashr qilingan, Buyuk Britaniya.